Алмазная вышыўка трывала ўвайшла ў жыццё Вольгі. Многія карціны яна падарыла сябрам, дома засталося толькі некалькі работ. Яны занялі ганаровыя месцы насупраць фотагалерэі і вышытых крыжыкам карцін мамы-нябожчыцы ў прасторным калідоры. Самая каштоўная работа – выкладзенае алмазікамі фота дзяцей Дашы і Максіма. (Вольга адправіла ў Кітай любімы фотаздымак, і ёй даслалі схему-вышыванку па ім. Атрымалася здорава і арыгінальна). Цяпер збіраецца заказаць карціну для вышыўкі, зробленую на аснове фотаздымка родзічаў мужа. Думаецца, гэта будзе выдатны і арыгінальны падарунак. Ужо зараз Вольга прыглядваецца да іншых схем-карцін, якія ўпрыгожаць дом.